คลาวเดีย จักรพันธุ์

คลาวเดีย จักรพันธุ์ มัซเซ็ตติ (เกิด 12 พฤศจิกายน พ.ศ. 2522) เป็นนักแสดงและนางแบบลูกครึ่งไทย-อิตาลี เป็นบุตรสาวคนเดียวของอัลโด มัซเซ็ตติ ชาวอิตาลี กับหม่อมราชวงศ์จันทิรา จักรพันธุ์ เป็นพระนัดดา(หลานตา)ในพระเจ้าวรวงศ์เธอ พระองค์เจ้าจักรพันธ์เพ็ญศิริ ผู้มีพระปรีชาสามารถเป็นเลิศด้านการประพันธ์เพลง มารดาของเธอนั้นสำเร็จการศึกษาสถาปัตยกรรมศาสตร์ ส่วนบิดาของเธอเองก็เป็นนักดนตรีที่มีความสามารถ

คลาวเดียศึกษาระดับประถมที่โรงเรียนวัฒนาวิทยาลัย ศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน จนถึงมัธยมศึกษาปีที่ 6 โดยได้ร่วมแสดงละคร เต้นรำ และร้องเพลงในงานของโรงเรียนเสมอ อีกทั้งคุณแม่เห็นแววจึงได้สนับสนุนให้เธอเรียนพิเศษทางด้านเปียโน ทฤษฎีการดนตรี นาฏศิลป์ไทย และนาฏศิลป์สากลประเภทต่าง ๆ เช่น บัลเล่ต์ แจ๊ซ แท็พ แร็พ ตลอดจนการขับร้องเพลงและการเดินแบบ จากสถาบันและครูต่าง ๆ จนเธอ ได้เริ่มออกแสดงต่อหน้าสาธารณชนทางโทรทัศน์เป็นครั้งแรกเมื่อปี 2534 ขณะอายุ 12 ปี และนับตั้งแต่ปี 2535 เป็นต้นมา ชื่อเสียงของเธอก็เป็นที่รู้จักไม่ว่าจะมีผลงานโฆษณา ถ่ายแบบแฟชั่นในนิตยสาร แสดงแฟชั่นโชว์ แสดงภาพยนตร์ ละครโทรทัศน์ และเป็นพิธีกรในรายการต่าง ๆ

ทางด้านการศึกษาคลาวเดียสำเร็จการศึกษาระดับปริญญาตรีจากคณะศิลปกรรมศาสตร์ จุฬาลงกรณ์มหาวิทยาลัย และศึกษาต่อในระดับปริญญาโทในหลักสูตรศิลปศาสตร์มหาบัณฑิต สาขาการจัดการทางวัฒนธรรม จุฬาลงกรณ์มหาวิทยาลัย

คลาวเดีย เคยสมรสกับอรรคพร วิจิตรานนท์ โดยได้รับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 8 กันยายน พ.ศ. 2549 และได้เข้าสู่ประตูวิวาห์เมื่อวันที่ 18 ตุลาคม โดยได้ทำพิธีหมั้นหมายกันไปในช่วงเช้า ควบด้วยจัดงานเลี้ยงฉลองสมรสพระราชทานในตอนค่ำ ณ ห้องแกรนด์ฮอลล์ โรงแรมพลาซ่าแอทธินี โดยพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถทรงมาเป็นประธานพิธีมงคลสมรสพระราชทานครั้งนี้ แต่หลังจากแต่งงานได้ 3 ปีกว่าก็หย่าร้างกัน ปัจจุบันคบหากับนักธุรกิจด้านพลังงานชาวพม่า ออง ทีฮา มาเป็นเวลากว่า 10 ปี

ผลงาน

ภาพยนตร์ 
 กองร้อย 501 ริมแดง (2536) รับบท เดียร์
 ผู้หญิง 5 บาป (2545) รับบท จุ๋ม
 ยังบาว (2556) รับบท ซิโมน เมฆวัฒนา

ละครโทรทัศน์ 
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ไทยทีวีสีช่อง 3

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์กองทัพบกช่อง 5

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

ละครโทรทัศน์ทั้งหมดด้านล่างนี้ออกอากาศทางทรูโฟร์ยู

ละครโทรทัศน์ทั้งหมดด้านล่างนี้ออกอากาศทางช่องวัน

ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25

ละครโทรทัศน์ทั้งหมดด้านล่างนี้ออกอากาศทางอมรินทร์ทีวี

ละครโทรทัศน์ทั้งหมดด้านล่างนี้ออกอากาศทางพีพีทีวี

ละครโทรทัศน์ทั้งหมดด้านล่างนี้ออกอากาศทางช่องไอทีวี

ละครโทรทัศน์ทั้งหมดด้านล่างนี้ออกอากาศทางช่องไลน์ทีวี

พิธีกร 
 โทรทัศน์ 
 เกมล่าทะลุมิติ คู่กับ สันติสุข พรหมศิริ (2544-2545) ช่อง 5
 ป๊อก ป๊อก ป๊อก คู่กับ พงษ์พัฒน์ วชิรบรรจง ช่อง 7
 คืนนี้เป็นของคุณ คู่กับ ยุรนันท์ ภมรมนตรี ช่อง 5

 ออนไลน์ 
 พ.ศ. 2564 : ทางช่อง YouTuber:claudia_chakrabandhu

ละครสั้น 
 2537 ครูซ่อนกลิ่น ช่อง 7
 2539 ร้อยรสบทละคร ตอน รูปนั้นฉันใด ช่อง 3
 2539 ร้อยรสบทละคร ตอน นางสาวผีเสื้อ ช่อง 3

มิวสิกวิดีโอ 
 พิลึกกึกกือ ของ ปฏิภาณ ปฐวีกานต์ (2536)
 อ้อนวอน ของ BAD BOY (2536)
 อยากถามใจเธอสักคำ ของ จักรพรรณ์ อาบครบุรี (2537)
 น้อยๆหน่อย ของ ทัช ณ ตะกั่วทุ่ง (2538)
 รักไปแล้ว ของ นาวิน ต้าร์ (2541)
 ผู้ชายคนนั้นฉันให้เธอ ของ นัท มีเรีย (2543)

รายการโทรทัศน์ 
 เพื่อนแก้ว
 คอนเสิร์ตเลข 9
 เหลือเชื่อ
 ป๊อก ป๊อก ป๊อก
 80 พรรษา ใต้ร่มพระบารมี
 คืนนี้เป็นของคุณ
 เกมล่าทะลุมิติ
 ศรัทธาปาฏิหาริย์

เพลงประกอบละคร

ลำดับสาแหรก

อ้างอิง

แหล่งข้อมูลอื่น 
 

ราชสกุลจักรพันธุ์
บุคคลจากโรงเรียนวัฒนาวิทยาลัย
บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
ชาวไทยเชื้อสายอิตาลี
นักแสดงเด็กชาวไทย
นักร้องหญิงชาวไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
พิธีกรชาวไทย
ยูทูบเบอร์ชาวไทย
นางแบบไทย
นักแสดงหญิงชาวไทยในศตวรรษที่ 20
นักแสดงหญิงชาวไทยในศตวรรษที่ 21
ผู้มีเชื้อสายเจ้านายฝ่ายเหนือ